Calcium

Calcium"Calcium": Peter van der Krogt, "Elementa chemica" apud situm Elementymology & Elements Multidict. elementum chemicum metallicum alcalicum terrenum est cui symbolus Ca est. Numerus protonum in nucleo 20 est. Massa atomica est 40.08 g·mol−1. Configuratio electronica calcii ns2 efficit ut perfacile duos electrones orbitalis exterioris amittat et cationta formet: ita enim configurationem proximi gasis nobilis argonis acquirit. Quocirca in variis compositis ionticis reperitur.

Metallum purum in natura vix invenitur quia celerrime oxidatur et cum aqua reagit, sed ab hominibus per electrolysim aut reductionem chemicam ex compositis purificatur. 

Hoc elementum quintum locum quantitate in cortice telluris tenet et circiter ternas centesimas totius massae praebet. Item in corpore humano quoque quintum locum et inter singulas et binas centesimas totius massae. 

Calcium in ordinis mundi sanitarii indicem exemplarem medicamentorum essentialium receptum est. 

 In biologia 
Metallum purum in natura rerum vix invenitur sed in aqua et solutionibus ionta calcii  duplum onus praebentia (Ca++) non rara sunt. Animalibus necessarii sunt ut nuntius chemicus: exempli gratia exocytosis vesicularum neurotransmissorum in synapses stimulatur per ionta calcii in cellulam intrantia (sunt canales ad hoc). Item in musculis coniunctio myosini cum actino contractioni necessaria e praesentia calcii iontium pendet. Qua de causa hormonta sicut parathormon et fortasse sed aliquanto minus calcitoninum (fortasse magis vitaminum D) calcaemiam, hoc est numerum calcii iontium in sanguine, diligentissime intra certos fines moderantur. Nam ad homoeostasim electrolyticam quoque aliquid illa ionta conferunt.

Composita quoque calcii in nostris corporibus inveniuntur, in primis in partibus duris ut enamelo dentium et ossibus ubi cum iontibus phosphatis () coniunguntur. Etenim cation calcii parvum et electrice duplo oneratum fortiter in compositis adhaeret. Formula enameli:Ca5(PO4)3OH. Formula hydroxiapatitis in ossibus: Ca10(PO4)6(OH)2 quod idem est. Si non satis calcii organismo insit stimulantibus hormontibus dissolvitur materia dura ossium ad calcaemiam custodiendam, quod ad osteoporosim ducere potest.

 De compositis 
Maxime commune in terris compositumBritannica iontis calcii est sine dubio calcii carbonatum (CaCO3) quod in calcareis et creta et marmore et calcite invenitur et cum coctum est calx viva hoc est calcii oxidum (CaO) fit. Et apud animalia invenitur in testis molluscorum et ovorum quae per millennia multa cumulatae in calcarea compressae sunt. Sic reactio scribitur:
Ca2+  + 2   ⇌ CaCO3 + H2CO3 (acidum carbonicum).
Calx viva vehementer et exothermice cum aqua reagit atque solutionem calcis exstinctae producit:
 CaO(s) + H2O(l)   → Ca2+(aq) + 2OH-(aq)   hoc est hydroxidum calcii Ca(OH)2(aq)

 Notae 

 Plura legere si cupis 
 Hluchan, Stephen E., et Kenneth Pomerantz. 2005. "Calcium and Calcium Alloys." In Ullmann's Encyclopedia of Industrial Chemistry. Weinheim: Wiley-VCH. doi:10.1002/14356007.a04_515.pub2. ISBN 978-3-527-30673-2.
Kannikar Wongdee, Krittikan Chanpaisaeng, Jarinthorn Teerapornpuntakit, Narattaphol Charoenphandhu (2021). "Intestinal Calcium Absorption", Compr Physiol:2047-2073.
Marion Vallet et Ivan Tack (2012). "Physiologie du calcium et des phosphates", Revue du Rhumatisme Monographies: 203-209.

 Calcii phosphas
 Osteoporosis
 Os
 Systema periodicum

 Nexus externi 
 Calcium apud Environmental Chemistry
 Calcium apud Patreon: periodic videos

Categoria:Elementa chemica
Categoria:Metalla alkalica terrena
Categoria:Ordinis mundi sanitarii medicamenta essentialia